**Forside til undervisningsmaterialer i projekt GerDa**

|  |  |
| --- | --- |
| Udviklernavn | Belinda Lykkegaard Jørgensen, IBC Kurser  Lene Reventlov Husted, IBC Kurser |
| Fag | Uddannelsesspecifikke fag Detail/Handel |
| Emne | Bæredygtighed & cirkulær økonomi |
| Målgruppe / niveau | Grundforløb (GF2) for Ny Mesterlære Detail/handel |
| Kompetencemål / læringsmål | Forløbet er tænkt som inspiration til elevens praktiske prøve og til at vise til kompetencemål *6 Optimering af arbejdsprocesser*  Vores mål med forløbet er:   * Eleven kan redegøre for bæredygtighedsbegrebet, cirkulær økonomi og cirkulære forretningsmodeller * Eleven kan selvstændig udarbejde forslag til at gøre kendte arbejdsprocesser mere bæredygtige og cirkulære |
| Materialets form | Materialet er et selvinstruerende digitalt materiale på IBC’s online læringsportal - online.ibc.dk  Kontakt os for adgang til kurset. |
| Arbejdstid for holdet | 5-7 lektioner, som der fordelt sådan:  I **lektion 1** bliver eleven introduceret/får genopfrisket hvad FN’s 17 verdensmål er, og hvorfor de er vigtige i forhold til bæredygtig udvikling. Eleven bliver introduceret til bæredygtighed ved at se små film og læse om emnet. Til sidst skal eleven ud at gå en kort tur og lytte til en podcast, for at få lidt bevægelse og komme lidt væk fra skærmene. Lektionen afsluttes med at vi stiller nogle refleksionsspørgsmål til elevens opfattelse af bæredygtighed.  **Lektion 2** handler om cirkulær økonomi. Hver bliver eleven taget med igennem begreberne om lineær- og cirkulær økonomi gennem læsestof, tegnefilm og små videoer, hvor fagfolk relaterer begreberne til, hvordan cirkulær økonomi bliver brugt i deres virksomheder.  **Lektion 3 + 4**:Cirkulære forretningsmodeller. Eleven bliver her introduceret til emnet ved hjælp af en interaktiv model, hvor eleven kan prikke sig ind og få mere af vide om de enkelte modeller. Herefter bliver de enkelte forretningsmodeller koblet op på en kendt virksomhed, for at gøre dem mere praksisnære. Der er 2 opgaver til denne lektion. I den første opgave skal eleven ind og undersøge nogle forskellige virksomheders hjemmesider og beskrive, hvilke cirkulære forretningsmodeller, virksomhederne hver især benytter sig af. Den sidste opgave er en fotosafari, hvor eleven skal rundt og finde eksempler på IBC’ bæredygtighedstiltag, så eleven igen komme lidt væk fra skærmene.  **Lektion 5 + 6:** Hvordan arbejder elevens praktikvirksomhed med cirkulær økonomi. I disse 2 lektioner skal eleven undersøge, hvordan deres egen virksomhed arbejder med bæredygtighed og forretningsmodeller. Der er i opgaven stillet en række af hjælpespørgsmål, som eleven kan lade sig inspirere af. Svarene skal eleven præsenterer for os via en PowerPoint.  **I lektion 7** skal eleven via den viden, som der er opnået gennem undervisningsforløbet og opgaven, som der blev lavet i forrige lektion om deres egen virksomhed, samle det hele til en præsentation, som eleven kan tage med hjem til virksomheden. Eleven vil her skulle reflektere og komme med forslag til, hvor/hvordan elevens specifikke praktikarbejdsplads vil kunne gøre brug af elevens nye viden, til at blive mere bæredygtige og få indtænkt mere cirkulær økonomi i virksomhedens forretningsmodel |
| Omhandlede SDG, hvis muligt - dannelsesperspektivet | Vi bruger i forløbet 2 principper:  **Først etablering af læringsfællesskaber, legitimitet og tilhørsforhold**  Rammen for løbet er, at eleven arbejder individuelt og alene med stoffet og skal som udgangspunkt selv søge vejledning, men vi arbejder systematisk på at skabe et tilhørshold til skolen og forløbet fra første dag. Eleven har en fast kontaktlærer tilknyttet og i hverdagen mindst 2 konsulenter/undervisere tilknyttet. Der er navneskilte og faste pladser, nye elever bliver præsenteret for hinanden, der er godmorgen og farvel rutiner med registrering, flere gange kommer konsulenter ind og høre, om der er spørgsmål eller brug for hjælp. Der er faste pauser, som vi opfordrer til at holde m.v.  I undervisningsforløbet ”tvinger” vi ikke eleverne til at arbejde sammen eller hjælpe hinanden, men vi opfordrer i forløbets opgaver til læringsfælleskaber med andre: Andre elever (hvis der er andre, som arbejder med opgaven), vejlederne (spørg/få feedback) og praktikvirksomhed (undersøg, spørg, præsenter). Det gør vi, fordi plantens udfordringer også kalder på samarbejde.  I forhold differentiering giver opgave 3, 4 og 5 gode mulighed for at bruge lidt eller meget tid på opgaven afhængig af engagement og evner. Det er også mulighed for at være mere eller mindre skriftlig.  **Indføring i klimavenlige løsninger og viden, der bidrager til grøn omstilling**  Vi har taget udgangspunkt i et eksisterende forløb fra Viden for Data (Mogensen, Laursen, Thomsen, & Hensel, 2023), hvor vi har brugt nogle af de videoer og tekster til at forklare eleven om bæredygtighed, planetens udfordringer, cirkulære økonomi og cirkulære forretningsmodeller.  I introduktionen fortæller vi eleven, hvad de skal bruge forløbet til. Udgangspunktet er, at IBC er en verdensmålsskole og derfor også skal undervise eleverne i emnet. Vi har suppleret materiale med videoer om FN verdensmål.  Bortset fra en enkelt begrebs-quiz, har vi lavet opgaver, hvor eleven bliver stillet spørgsmål til de emner, som eleven har læst, set eller hørt om og til deres egen virksomhed eller skal løse opgaver i forhold til andre detailbutikker.  I lektion 5 og 6 skal eleven udarbejde en præsentation af, hvordan praktikvirksomheden i dag arbejder med bæredygtighed og cirkulær økonomi. Til denne opgave har vi stillet en række hjælpespørgsmål, som eleven kan undersøge. Disse hjælpespørgsmål er rettet mod supermarkedet, da de fleste af vores elever kommer fra de store supermarkedskæder.  I sidste lektion skal eleven udarbejde forslag til deres praktik-virksomhed og dermed direkte være med til at fremme den grønne omstilling. |
| Ansvarlig skole | IBC kurser, Skamlingvejen 32, 6000 Kolding |